Barabas

An barabas iyo an buhok na minatalubo sa salang, ko'ko', itaas na ngabil, hababang ngabil, pisngi, asin liog nin mga tawo asin sa nagkapirang hayop na bakong tawo. Sa mga tawo, sa parate an malinig o nasa edad nang mga lalaki nakakatubo nin barabas.

Sa bilog na historya, laen - laen na marhay an kaisipan nin mga tawo pag-abot sa barabas kan lalaki depende sa mga bagay na arog baga kan lakop na mga tradisyon dapit sa kultura-relihiyoso asin sa usong uso sa presenteng panahon. An nagkapirang relihiyon (arog kan nagkapirang sekta nin Islam asin Sikhismo) ibinilang an bilog na barabas na kaipuhan asin pinagbotan iyan bilang kabtang kan saindang pag-obserbar.

An ibang kultura, minsan ngani bakong opisyalmenteng ginigibo iyan, minamansay an barabas na mahalagang marhay sa pagigin lalaki, na sinisiyasat an mga birtud na arog baga nin kadonongan, kosog, sekswal na abilidad asin halangkaw na posisyon sa sosyedad. Sa mga kultura na an buhok sa lalawgon bakong bihira (o sa presente bako nang uso), an mga barabas posibleng iinaasosyar sa maluyang kalinigan o sa bakong kombenyenteng gawe - gawe. Sa mga nasyon na mas malipot an klima, an mga barabas nakakatabang na maprotehiran an lalawgon kontra sa mga elemento. An mga barabas nagtatao man nin proteksyon kontra sa saldang.

Toltolan